Fișă de lucru

**Toate subiectele sunt obligatorii. Se acordă în total zece puncte, din care un punct din oficiu.**

**Timpul de lucru efectiv este de 30 de minute.**

**Citeşte următorul fragment:**

Când au ajuns mai aproape amândoi și stau gata de luptã,

Clatinã Hector din coif și întâiul începe cuvântul:

„N-o sã mai fug de acum speriat, o Ahile, de tine.

Am ocolit a lui Priam cetate de trei ori și n-am stat

Cutezãtor sã te-adast; cãci iatã-mi dã inima mie

Zor împotrivã sã-ți stau, sã înving ori sã cad în bãtaie.

Dar o-nvoialã sã facem, pe zei sã chemãm, cã doar ei sunt

Martorii noștri mai buni și mai siguri chezași ai tocmelii.

N-o sã-mi bat joc fãrã milã de tine, ți-o jur, dacã Zeus

Mie mi-ar da biruitul și pune-ți-oi capãt vieții;

Numai de arme slãvite prãda-te-voi eu, o Ahile,

Și la ai tãi te voi da înapoi; fã și tu deopotrivã.”

Crunt pe sub gene privind rãspunse Șoimanul Ahile:

„Nu mai vorbi de învoialã-ntre noi amândoi, blestemate.

Cum între oameni și lei nu-i chip legãturã sã fie,

Nici nu se-mpacã vr’odatã cu inima lupii și mieii,

Ci dușmãnie pe veci îi desparte pe unii de alții;

Tocmai așa între mine și tine nu-ncape-nfrãțire,

Dragoste și legãturi, pânã unul din noi o sã cadã

Și-are sã-mbuibe cu sânge pe zeul setos de rãzboaie.

**(Homer- *Iliada*)**

**Scrie pe foaia de lucru, în enunțuri, răspunsul la fiecare dintre următoarele cerințe cu privire la textul dat:**

1. Indică sensul din text al secvenței ***împotrivă să-ți stau***. **1 punct**
2. Menţionează două însușiri ale lui Ahile prezente în fragmentul dat. **2 puncte**
3. Precizează care este dorința lui Hector, justificându-ți răspunsul cu o secvenţă semnificativă din text. **2 puncte**
4. Explică rolul pe care îl au zeii în confruntarea dintre cei doi luptători. **2 puncte**
5. Prezintă, în 30-50 de cuvinte, opinia pe care o are Ahile asupra relației dintre el și Hector, așa cum reiese din textul dat. **2 puncte**

**BAREM DE EVALUARE ŞI DE NOTARE**

• **Se punctează orice modalitate de rezolvare corectă a cerinţelor.**

• **Nu se acordă punctaje intermediare, altele decât cele precizate explicit în barem. Nu se acordă fracţiuni de punct.**

• **Se acordă un punct din oficiu, din totalul de** **zece puncte.**

**1**. indicarea sensului din text al secvenței date (de exemplu: sensul secvenței este *a se opune.*) – 0,5 puncte; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte  **1 punct**

**2**. menționarea a două însușiri ale lui Ahile (de exemplu: *crunt, viteaz* etc.) – 0,5 puncte + 0,5 puncte; formularea răspunsului în enunț – 0,5 puncte; corectitudinea exprimării, respectarea normelor de ortografie și de punctuație – 0,5 puncte **2 puncte**

**3**. precizarea dorinței lui Hector (dacă va fi răpus, trupul să-i fie predat familiei sale) – 1 punct; justificarea răspunsului cu o secvență semnificativă din text (de exemplu: *N-o sã-mi bat joc fãrã milã de tine, ți-o jur, dacã Zeus/Mie mi-ar da biruitul și pune-ți-oi capãt vieții;/Numai de arme slãvite prãda-te-voi eu, o Ahile,/Și la ai tãi te voi da înapoi; fã și tu deopotrivã*;) – 0,5 puncte; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte **2 puncte**

**4**. explicarea rolului pe care îl au zeii în confruntarea dintre cei doi luptători (de exemplu: *Dar o-nvoialã sã facem, pe zei sã chemãm, cã doar ei sunt/Martorii noștri mai buni și mai siguri chezași ai tocmelii* etc.) – 1 punct; explicare nuanțată – 0,5 puncte/încercare de explicare – 0,25 puncte; formularea răspunsului în enunț – 0,5 puncte; corectitudinea exprimării, respectarea normelor de ortografie și de punctuație – 0,5 puncte **2 puncte**

**5**. prezentarea opiniei pe care o are Ahile asupra relației dintre el și Hector, așa cum reiese din textul dat: precizarea deciziei (de exemplu: o relație de dușmănie, nu poate exista frăție etc.) – 1 punct; prezentare adecvată şi nuanţată – 0,5 puncte/ încercare de prezentare – 0,25 puncte **1 punct**

1. – respectarea precizării privind numărul de cuvinte – 0,5 puncte; corectitudinea exprimării, respectarea normelor de ortografie și de punctuație – 0,5 puncte **1 punct**