Fișă de lucru

Toate subiectele sunt obligatorii. Se acordă în total zece puncte, din care un punct din oficiu.

Timpul de lucru efectiv este de 30 de minute.

**Citeşte următorul fragment:**

Cată, aşadar, să se ştie că sus-numitul hidalgo, în ceasurile lui de răgaz – şi acestea erau cele mai numeroase de peste an –, se punea pe citit cărţi cavalereşti cu atâta patimă şi plăcere, încât dăduse aproape de tot uitării îndeletnicirea vânătorii şi chiar chivernisirea averii sale: iar curiozitatea și sminteala îi ajunseră atât de departe într-acestea, încât își vându multe pogoane de pământ arabil ca să-și cumpere cărți cavalerești spre a le citi, așa încât și le aduse-n casă pe mai toate câte puteau fi; iar, dintre toate, niciunele nu i se păreau la fel de bune ca acelea pe care le alcătuise vestitul Feliciano de Silva, deoarece limpezimea prozei sale și rostirile sale întortocheate i se păreau veritabile perle, mai cu seamă când ajungeau să citească declarațiile de dragoste și scrisorile de provocare. […]

Cu asemenea raţionamente bietul cavaler îşi pierdea judecata şi veghea nopţile ca să le priceapă şi să le dezghioace tâlcul, pe care nici Aristotel însuşi, dacă ar fi înviat, fie şi numai în acest scop, nu l-ar fi scos şi priceput. […]

În sfârşit, se cufundă atâta în lectura sa, încât îşi petrecea nopţile citind din zori până-n zori şi zilele din scăpătat în scăpătat; şi astfel, de prea puţin dormit şi de prea mult citit, creierul i se uscă într-atâta, încât ajunsese a-şi pierde judecata. Fantezia i se umplu de tot ce citea în cărţi, atât de farmece, cât şi de încăierări, bătălii, provocări, răni, declaraţii de dragoste, iubiri, chinuri şi năstruşnicii imposibile; şi gândul că toată acea maşinărie de născociri visate câte le citea era adevărată i se înfipse atât de tare în închipuire, încât pentru el nu se afla altă istorie mai sigură pe lume.

În sfârşit, cu mințile de tot duse, căzu în doaga celei mai ciudate idei la care a ajuns vreodată un nebun pe lumea asta, şi anume i se păru nimerit şi de trebuință, atât pentru sporirea onoarei sale, cât şi pentru slujirea propriei sale țări, a se face cavaler rătăcitor şi o porni în lumea larg, cu armele şi calul lui, ca să caute aventuri şi să pun în lucrare tot ce citise el că săvârşeau cavalerii rătăcitori, îndreptând tot soiul de injustiții şi aruncându-se în prilejuri şi primejdii prin care, duse la bun sfârşit, să dobândească nume şi faimă veşnice.

**(Miguel de Cervantes – *Prima parte din Ingeniosul hidalgo Don Quijote de la Mancha – Viaţa şi lecturile hidalgului*)**

1. **Scrie pe** **foaia de lucru, în enunțuri, răspunsul la fiecare dintre următoarele cerințe cu privire la textul dat.**
2. **1.** Indică sensul din text al secvenței (***ceasurile lui) de răgaz***. **1 puncte**
3. **2.** Menționează două trăsături ale cavalerului, utilizând informaţiile din textul dat. **2 puncte**
4. **3.** Precizează, care este motivul pentru care cavalerul își vânduse pământul, justificându-ți răspunsul cu o secvență semnificativă din textul dat. **2 puncte**
5. **4.** Explică un motiv pentru care cavalerul ajunsese a-şi pierde judecata. **2 puncte**
6. **5.** Prezintă, în 30 – 50 de cuvinte, decizia pe care o ia Don Quijote sub influența lecturilor sale, aşa cum reiese din textul dat. **2 puncte**

**BAREM DE EVALUARE ŞI DE NOTARE**

• **Se punctează orice modalitate de rezolvare corectă a cerinţelor.**

• **Nu se acordă punctaje intermediare, altele decât cele precizate explicit în barem. Nu se acordă fracţiuni de punct.**

• **Se acordă un punct din oficiu, din totalul de** **zece puncte.**

**1**. indicarea sensului din text al secvenței date (de exemplu: sensul secvenței este *tihnă/liniște.*) – 0,5 puncte; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte  **1 punct**

**2**. menționarea a două trăsături ale cavalerului (de exemplu: curiozitatea, sminteala etc.) – 0,5 puncte + 0,5 puncte; formularea răspunsului în enunț – 0,5 puncte; corectitudinea exprimării, respectarea normelor de ortografie și de punctuație – 0,5 puncte **2 puncte**

**3**. precizarea motivului pentru care cavalerul își vânduse pământul (ca să-și cumpere cărți cavalerești spre a le citi) – 1 punct; justificarea răspunsului cu o secvență semnificativă din text (de exemplu*: își vându multe pogoane de pământ arabil ca să-și cumpere cărți cavalerești spre a le citi, așa încât și le aduse-n casă pe mai toate câte puteau fi*;) – 0,5 puncte; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte **2 puncte**

**4**. explicarea unui motiv pentru care cavalerul ajunsese a-şi pierde judecata (de exemplu: de prea puţin dormit şi de prea mult citit, creierul i se uscă într-atâta, încât ajunsese a-şi pierde judecata. etc.) – 1 punct; explicare nuanțată – 0,5 puncte/încercare de explicare – 0,25 puncte; formularea răspunsului în enunț – 0,5 puncte; corectitudinea exprimării, respectarea normelor de ortografie și de punctuație – 0,5 puncte **2 puncte**

**5**. prezentarea deciziei pe care o ia Don Quijote sub influența lecturilor sale, așa cum reiese din textul dat: precizarea deciziei (de exemplu: *a se face cavaler rătăcitor* etc.) – 1 punct; prezentare adecvată şi nuanţată – 0,5 puncte/ încercare de prezentare – 0,25 puncte **1 punct**

1. – respectarea precizării privind numărul de cuvinte – 0,5 puncte; corectitudinea exprimării, respectarea normelor de ortografie și de punctuație – 0,5 puncte **1 punct**