Fișă de lucru

Toate subiectele sunt obligatorii. Se acordă în total zece puncte, din care un punct din oficiu.

Timpul de lucru efectiv este de 30 de minute.

**Citeşte următorul fragment:**

Astfel Ahile nu-i chip sã-l apuce, nici Hector sã scape.

Cum putea Hector de moarte sã fie ferit, dacã Febos

Nu-i sta prielnic alãturi și nu-i da în oara din urmă

Inimã aprigã-n piept și repeziciune-n picioare?

Semne fãcea el din cap, șoimanul Ahile, spre oaste

Și-o-mpiedica sã îndrepte sãgeata de moarte lui Hector,

Nu cumva altul sã aibã mãrire-nainte lovindu-l.

Când la al patrulea-nconjur sosir-amândoi la fântânã,

Cumpãna-i mare de aur întinse cerescul pãrinte,

Puse în talgere douã din sorțile morții amare,

Una fu soarta lui Hector, și a lui Ahile cealaltã,

Și cumpãni el apoi. Pe loc s-aplecã a lui Hector

Soartã și-ajunse în iad; el fu pãrãsit de Apolon.

Iar la Ahile sosind zeița cu ochii albaștri,

Palas Atena, de-aproape-i vorbi în cuvinte ce zboarã:

„Cred cã de-acuma, iubite-al lui Zeus, mãrețule-Ahile,

Da-vom Aheilor de la corãbii noi doi biruințã

Mare, cu arma strivind pe Hector în veci ahtiatul

Dupã rãzboi, cã doar nu mai e chip sã ne scape din mânã,

Oricât Apolon s-ar zbate și-ncoace și-ncolo de milã

S-ar tãvãli rugãtor la picioarele tatãlui Zeus.

Dar tu oprește-te acum și rãsuflã; iar cât despre Hector,

Eu mã rãped sã-l înduplec sã stea la bãtaie cu tine”.

**(Homer- *Iliada*)**

**Scrie pe foaia de lucru, în enunțuri, răspunsul la fiecare dintre următoarele cerințe cu privire la textul dat:**

1. Indică sensul din text al secvenței ***de moarte să fie ferit*. 1 punct**
2. Menţionează numele a doi zei prezenți în fragmentul dat. **2 puncte**
3. Precizează modalitatea prin care este stabilită soarta celor doi războinici, justificându-ți răspunsul cu o secvenţă semnificativă din text. **2 puncte**
4. Explică rolul jucat de Atena în confruntarea dintre Hector și Ahile. **2 puncte**
5. Prezintă, în 30-50 de cuvinte, motivul pentru care Ahile făcea semne din cap, așa cum reiese din textul dat.

**2 puncte**

**BAREM DE EVALUARE ŞI DE NOTARE**

• **Se punctează orice modalitate de rezolvare corectă a cerinţelor.**

• **Nu se acordă punctaje intermediare, altele decât cele precizate explicit în barem. Nu se acordă fracţiuni de punct.**

• **Se acordă un punct din oficiu, din totalul de** **zece puncte.**

**1**. indicarea sensului din text al secvenței date (de exemplu: sensul secvenței este a fi ocrotit, a fi protejat*.*) – 0,5 puncte; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte  **1 punct**

**2**. menționarea a două nume de zei în textul dat (de exemplu: *Apolon, Palas Atena* etc.) – 0,5 puncte + 0,5 puncte; formularea răspunsului în enunț – 0,5 puncte; corectitudinea exprimării, respectarea normelor de ortografie și de punctuație – 0,5 puncte **2 puncte**

**3**. precizarea modalității prin care este stabilită soarta celor doi războinici (prin utilizarea cumpenei) – 1 punct; justificarea răspunsului cu o secvență semnificativă din text (de exemplu: *Cumpãna-i mare de aur întinse cerescul pãrinte,/Puse în talgere douã din sorțile morții amare,/Una fu soarta lui Hector, și a lui Ahile cealaltã/ Și cumpãni el apoi. Pe loc s-aplecã a lui Hector;*) – 0,5 puncte; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte **2 puncte**

**4**. explicarea rolului jucat de Atena în confruntarea dintre Hector și Ahile (de exemplu: *Cred cã de-acuma, iubite-al lui Zeus, mãrețule-Ahile,/Da-vom Aheilor de la corãbii noi doi biruințã /Mare, cu arma strivind pe Hector în veci ahtiatul* etc.) – 1 punct; explicare nuanțată – 0,5 puncte/încercare de explicare – 0,25 puncte; formularea răspunsului în enunț – 0,5 puncte; corectitudinea exprimării, respectarea normelor de ortografie și de punctuație – 0,5 puncte **2 puncte**

**5**. prezentarea motivului pentru care Ahile făcea semne din cap, așa cum reiese din textul dat: precizarea motivului (de exemplu: pentru a coordona oastea etc.) – 1 punct; prezentare adecvată şi nuanţată – 0,5 puncte/ încercare de prezentare – 0,25 puncte **1 punct**

1. – respectarea precizării privind numărul de cuvinte – 0,5 puncte; corectitudinea exprimării, respectarea normelor de ortografie și de punctuație – 0,5 puncte **1 punct**